Online (linjeforening)

Online er en linjeforening for Informatikk-studentene ved Norges teknisk-naturvitenskapelige universitet (NTNU). Informatikk-studentene hører til  Institutt for datateknikk og informasjonsvitenskap (IDI). Linjeforeningen drives av frivillige, og har som formål å være en sosial og faglig ressurs for studentene, samt et bindeledd mellom studentene, universitetets institusjoner og næringslivet.

Organisatorisk består Online av åtte komiteer, og et hovedstyre bestående av lederne fra syv av disse komiteene samt en leder og nestleder valgt på linjeforeningens generalforsamlig. Denne avholdes årlig, og alle medlemmer av foreningen, i store trekk studenter ved informatikkstudiene, har stemmerett. Sammensetningen i komiteene avgjøres av hovedstyret.

Linjeforeningen har kontor på NTNU Gløshaugen. Dette holdes åpent på hverdager, og fungerer som møteplass for komiteene og sosialt samlingssted for informatikkstudentene.

Komiteene
 Arrkom står for sosiale og faglige arrangementer for studentene. Arrkom er ansvarlige for organisering av den årlige fadderordningen for nyopptakne studenter ved informatikkstudiene.
 Bankom er ansvarlige for linjeforeningens økonomi og styring av denne.
 Bedkom har som formål å være et kontaktledd mellom linjeforeningen og næringslivet. Komiteen arbeider blant annet med å arrangere bedriftspresentasjoner for studentene, og markedsføre informatikkstudiet ovenfor bedrifter engasjert i IT-sektoren.
 Dotkom er ansvarlige for daglig drift av linjeforeningens hjemmeside og elektroniske utstyr.
 Fagkom er ansvarlige for å arrangere kurs og andre fagrelaterte aktiviteter.
 Prokom er ansvarlige for å produsere profileringsmateriale og linjeforeningens tidsskrift Offline.
 Trikom er ansvarlige for å spre glede og trivsel blant foreningens medlemmer.
 Seniorkom sin hovedoppgave er å bistå med kunnskap, erfaring og assistanse i linjeforeningens daglige drift.

Offline
Høsten 2010 opprettet hovedstyret en gruppe, proGruppa, for å ta seg av produksjon av profileringmateriell og linjeforeningsavisen Offline. Første utgave ble utgitt 8. april 2011 med portrettintervju av Arvid Holme, utforsking av katakombene ved NTNU og Onlines Åre-tur 2011. Gruppa ble ved generalforsamlingen 2011 innført som egen komité, arbeider videre med mål om to utgivelser av Offline per semester.

Daglig drift og styreform

I tillegg til komiteene, har Online et hovedstyre som består av leder, nestleder, økonomiansvarlig og styremedlem for de respektive komiteene (med unntak av seniorkomiteen og nodekomiteer).
Hovedstyret sitter i et år av gangen, og velges på generalforsamlingen som holdes én gang i året. 

Ledere

 2021/2022: Sindre Langaard
2020/2021: Mathias Fossum
 2019/2020: August Solvang

 2018/2019: Aslak Hollund

2017/2018: Didrik Pemmer Aalen
2016/2017: Thor Håkon Bredesen
2015/2016: Pia Lindkjølen
2014/2015: Linn C. Vikre
2013/2014: Sverre Johann Bjørke
2012/2013: Hanne Gunby
2011/2012: Michael Johansen
2010/2011: Michael Johansen
2009/2010: Alexander Bjerkan
2008/2009: Elling Overaa
2007/2008: Mats Ringstad
 2006/2007: Lars Tobias Børsting
 2005/2006: Lars Tobias Børsting
 2004/2005: Jørgen Hovelsen

Referanser

Eksterne lenker
 Linjeforeningen Onlines hjemmeside
 Liste over utgitte utgaver av tidsskriftet Offline
 Instituttet for Datateknikk og Informasjonsvitenskap
 Fakultetet for informasjonsteknologi, matematikk og elektroteknikk
 NTNUs side om informatikkstudiene

Linjeforeninger ved NTNU